Namoyishga chiqqan kelinchaklar, sudga kelayotgan aktyor, ovqat tarqatayotgan o‘t o‘chiruvchilar. 7-iyul suratlari

7-iyul, seshanba kuni dunyoning turli burchaklaridan olingan eng qiziqarli suratlar jamlanmasini taqdim etamiz.

 Filippinning Zamboanga shahridagi qishloqda cho‘kib ketgan samolyot yonida yurgan qo‘riqchilar. Manbalarga ko‘ra, 2 ta motorli samolyot bortida 4 nafar yo‘lovchi bo‘lgan.

 Angliyaning London shahrida aktyor Jonni Depp Sun gazetasiga qarshi sud ishida qatnashish uchun Oliy sudga kelmoqda.

 AQShning Yangi Orlean hududidagi hayvonot bog‘ida bir oylik mandril onasi bilan birga oziqlanmoqda. Ayni damda bog‘ cheklangan miqdordagi tashrif buyuruvchilar uchun ochiq.

 Germaniyaning Embzen kommunasidagi maktabda yuzaga kelgan yong‘inni o‘chirayotgan o‘t o‘chiruvchilar.

 Rossiyaning Sochi shahridagi Olimpiada bog‘idagi mash’ala yonida joylashgan kuylovchi favvora.

 Suriyaning Idlib shahridagi qochoqlar lagerida flebotomili tuproq chivinlarining chaqishi natijasida yuzaga keladigan leyshmanioz parazit kasalligiga chalingan bola. Noqulay hayot tarzi va yetarli bo‘lmagan tibbiy xizmat natijasida ushbu kasallik soni keskin ortdi.

 Italiyaning Rim shahridagi Trevi favvorasi yonida oq ko‘ylakdagi kelinlar nikoh marosimlarining ortga surilishiga qarshi namoyishga chiqdi.

 Avstraliyaning Melburn shahrida o‘t o‘chiruvchilar umumiy turar-joy aholisiga ovqat tarqatishga tayyorlanmoqda. 9 ta bino virus tarqalishining oldini olish maqsadida yopilgani sababli 3000 nafar aholi xonadonlarini 5 kun davomida tark eta olmadi.

 Fransiyaning Fontenblo o‘rmonida ochiq osmon ostida film tomosha qilayotgan odamlar.
 Koronavirus sababli Ispaniyada bir qator cheklovlar qaytadan joriy qilindi va plyajlar yopildi

 AQShning Nyu-York shahridagi Quyi Manxetten tumanidagi Butunjahon savdo markazi binosini o‘rab turgan yashinlar. Ular Gudzon daryosiga urilmoqda.

 Myanmaning Xpakant shahrida kechki bozorda konchilar nefrit toshini brokerlarga taklif etmoqda. Yaqinda Myanmada eng yirik halokatlardan birida nefrit koni o‘pirilishi natijasida eng kamida 170 nafar konchi halok bo‘lgan edi.

 Xitoyning Anxoy provinsiyasidagi kuchli yomg‘ir natijasida suv bilan to‘lib toshgan hududda qo‘lbola qayiqda ketayotgan odamlar.

 Mexiko shahrida do‘konlari ochiq tumanga kirish uchun yurib kelayotgan odamlar. Mamlakatda pandemiya cheklovlari sekin-asta yumshatilmoqda.

 Keniyaning Nayrobi shahridagi xarobalar yonidagi temiryo‘lda ketib borayotgan erkak.

 Sharqiy Quddusda koronavirusga test topshirayotgan falastinlik ayol.

 Angliyaning London shahrida “Globus” teatrini teatrlarni qutqarish bo‘yicha #scenechange kampaniyasi doirasida pushti rangli tasma bilan o‘rab chiqayotgan xodim.
 Qo‘rqinchli London. 7-iyul — Britaniya tarixidagi eng yirik terrorchilik akti sodir etilgan kun

 Braziliyaning San-Paulu shahrida restoran tashqarisida mijoz kutayotgan xodim.

 Chilining Santyago shahridagi El-Pino-de-San-Bernardo kasalxonasida koronavirusga chalingan bemor uchun skripka chalayotgan hamshira.
Avvalgi kunlarning fotogalereyalari: